alexandrainst/scandi-wiki huggingface dataset:
Ernest Jones

Alfred Ernest Jones (født 1. januar 1879, død 11. februar 1958) var en britisk nevrolog og psykoanalytiker, og Sigmund Freuds offisielle biograf.

Biografi
Ernest Jones var den første engelsktalende psykoanalytiker og ble den ledende eksponent for denne retningen i den engelsktalende verden. Han var også president i British Psycho-Analytical Society og International Psychoanalytic Association på 1920- og 1930-tallet.

Bibliografi 
 1912. Papers on Psycho-Analysis. London: Balliere Tindall & Cox. Revised and enlarged editions, 1918, 1923, 1938, 1948 (5th edition).
 1920. Treatment of the Neuroses. London: Balliere Tindall & Cox
 1923. Essays in Applied Psycho-Analysis. London: International Psycho-Analytical Press. Revised and enlarged edition, 1951, London: Hogarth Press. Reprinted (1974) as Psycho-Myth, Psycho-History. 2 vols. New York: Hillstone.
 1924 (editor). Social Aspects of Psycho-Analysis: Lectures Delivered under the Auspices of the Sociological Society. London: Williams and Norgate.
 1928. Psycho-Analysis. London: E. Benn. Reprinted (1949) with an Addendum as What is Psychoanalysis ?. London: Allen & Unwin.
 1931a. On the Nightmare. London: Hogarth Press and Institute of Psycho-Analysis.
 1931b. The Elements of Figure Skating. London: Methuen. Revised and enlarged edition, 1952. London: Allen and Unwin.
 1949. Hamlet and Oedipus. London: V. Gollancz.
 1953. Sigmund Freud: Life and Work. Vol 1: The Young Freud 1856-1900. London: Hogarth Press.
 1955. Sigmund Freud: Life and Work. Vol 2: The Years of Maturity 1901-1919. London: Hogarth Press.
 1957. Sigmund Freud: Life and Work. Vol 3: The Last Phase 1919-1939. London: Hogarth Press.
 1961. Sigmund Freud: Life and Work. An abridgment of the preceding 3 volume work, by Lionel Trilling and Stephen Marcus, with Introduction by Lionel Trilling. New York: Basic Books.
 1956. Sigmund Freud: Four Centenary Addresses. New York: Basic Books
 1959. Free Associations: Memories of a Psycho-Analyst. Epilogue by Mervyn Jones. London: Hogarth Press. Reprinted (1990) with an New Introduction by Mervyn Jones. New Brunswick: Transaction Publishers.

Se også 
 Psykoanalyse
 Sigmund Freud

Referanser

Kilder 
 Brome, V. (1982). Ernest Jones: Freud’s Alter Ego. London: Caliban Books.
 Davies, T. G. (1979). Ernest Jones: 1879-1958. Cardiff: University of Wales Press.
 Jones, E. (1959). Free Associations: Memories of a Psycho-Analyst. London: Hogarth Press.
 Maddox, B. (2006). Freud’s Wizard: The Enigma of Ernest Jones. London: John Murray.
 Paskauskas, R Andrew (1988). 'Freud's Break with Jung: The Crucial Role of Ernest Jones'. Free Associations 11, 7-34.
 Paskauskas, R. Andrew (Editor). (1993). The Complete Correspondence of Sigmund Freud and Ernest Jones, 1908-1939, Introduction by Riccardo Steiner. Cambridge, Mass/London: Belknap Press.

Eksterne lenker 

 The Oedipus-Complex as An Explanation of Hamlet's Mystery – Jones's 1910 article published in the American Journal of Psychology which he developed into the 1949 book, Hamlet and Oedipus.
 The British Psychoanalytical Society
 International Psychoanalytical Association

Britiske psykiatere
Nevrologer
Personer fra Swansea
The Thing (2011)

The Thing er en amerikansk science fiction-grøsser fra 2011 regissert av Matthijs van Heijningen jr. I hovedrollene spiller Mary Elizabeth Winstead, Joel Edgerton, Ulrich Thomsen, Adewale Akinnuoye-Agbaje, Eric Christian Olsen. En rekke norske skuespillere, blant dem Jørgen Langhelle, ble også hyret inn, siden handlingen er lagt til en norsk base i Antarktis.

Filmen er en prequel til filmen Tingen fra en annen verden (1982). Den fremstår imidlertid mer som en nyinnspilling med en feministisk vri.

Den fikk dårlig mottakelse av kritikerne og ble en kommersiell fiasko.

Handling 
Filmen handler om en norsk forskergruppe som oppdager vraket av et fremmed romskip og et frosset romvesen, begravd dypt under isen i Antarktis. De bringer inn den unge amerikanske paleontologen Kate Lloyd (Winstead). Hun og noen andre engelsktalende karakterer blir dermed påskuddet til at også nordmennene for det meste snakker engelsk i denne filmen.

Forskerne oppdager for sent at romvesenet fortsatt er i live, og at det er i stand til å overta mennesker og gjøre dem om til imitasjoner. Paranoien setter inn når ingen lenger kan vite hvem som fortsatt er menneskelige, og hvem som er blitt «ting».

Filmen leder til slutt inn i begynnelsen på John Carpenters klassiske grøsser: Noen av de siste overlevende kaster seg inn i et helikopter og forfølger «The Thing» (nå i skikkelse av en hund) over isødet, like fram til en amerikansk forskningsbase. Jørgen Langhelles karakter «Lars» viser seg å være nordmannen som kort opptrådte i begynnelsen av Carpenter-filmen.

Skuespillere 
 Mary Elizabeth Winstead som Kate Lloyd. En amerikansk paleontolog som tidligere studerte ved Columbia University.
 Joel Edgerton som Sam Carter. En amerikansk helikopter-pilot, og veteran fra Vietnam-krigen.
 Ulrich Thomsen som den arrogante Dr. Sander Halvorson fra Danmark.
 Eric Christian Olsen som Adam Finch. En ung amerikansk forsker som arbeider for Dr. Sander.
 Adewale Akinnuoye-Agbaje som Derek Jameson. En amerikansk helikopter-pilot.
 Paul Braunstein som Griggs som hjelper forskerne med transport i Antarktis.
 Trond Espen Seim som Edvard Wolner. En anerkjent norsk geolog, og en tidligere venn av Dr. Sander.
 Kim Bubbs som Juliette. En fransk geolog som arbeider for Edvard. 
 Jørgen Langhelle som Lars. En tidligere soldat som arbeider ved den norske basen i Antarktis.
 Jan Gunnar Røise som Olav. En norsk sjåfør og guide.
 Stig Henrik Hoff som Peder. Nestkommanderende til Edvard Wolner.
 Kristofer Hivju som Jonas, en annen norsk forsker.
 Jo Adrian Haavind som Henrik. En annen ansatt ved den norske basen.
 Carsten Bjørnlund som Karl. En norsk geolog som arbeider for Edvard Wolner.
 Jonathan Lloyd Walker som Colin. En eksentrisk britisk radio-operatør.

Referanser

Eksterne lenker 
 

Filmer fra 2011
Science fiction grøssere fra USA
Filmer basert på bøker
Engelskspråklige filmer
Norskspråklige filmer
Filmer om utenomjordiske fenomener
Nyinnspillinger av filmer
Filmer lagt til Antarktis
Palmer Station

Palmer Station er en amerikansk forskningsstasjon på Anvers Island i Antarktis. Stasjonen ble tatt i bruk i 1968 og drives av United States Antarctic Program (USAP). Stasjonen er oppkalt etter Nathaniel B. Palmer, som blir ansett for å være den første amerikaner som observerte det antarktiske kontinentet.

Om sommeren bemannes statsjonen av opptil 46 personer, mens mellom 15 og 20 overvintrer. Stasjonen inneholder fasiliteter som laboratorier, helikopterlandingplass og en kai.

Historie 
I 1965 ble det oppført en mindre stasjon (Old Palmer) ved siden av British Antarctic Surveys Base N, om lag én kilometer nordvest for den nåværende stasjonen. Old Palmer fungerte som base under byggingen av den nye stasjonen, og senere som nødhytte. Den ble demontert og fjernet som en del av National Science Foundations opprydning på begynnelsen av 1990-tallet.

Forskning 
Marinbiologi er det viktigste forskningsfeltet ved Palmer Station. Stasjonen er dessuten utstyrt med måleinstrumenter for seismikk og atmosfæriske undersøkelser. Med forskningsskipet «Laurence M. Gould» gjennomføres det maringeologiske, marinbiologiske og oseanografiske undersøkelser i farvannet utenfor Antarktishalvøya.

Referanser

Eksterne lenker 
 Uoffisielt nettsted
 Palmer Station National Science Foundation
 Long term ecological research on Palmer Station National Science Foundation
 NSF Ultraviolet (UV) Monitoring Network with picture National Science Foundation
 Stanford Very Low Frequency Research at Palmer Station 

Forskningsstasjoner i Antarktis
USA og Antarktis
Artikler i Antarktis-prosjektet
Synne Corell

Synne Corell (født 31. juli 1973) er en norsk historiker, ph.d. ved Universitetet i Oslo (UiO) i 2010.

Bakgrunn og virke 
Corell er særlig opptatt av minoritetshistorie med vekt på jødisk historie og forholdet mellom minne og historie. Hennes bok Krigens ettertid. Okkupasjonshistorien i norske historiebøker kom ut i 2011. Boken er et kritisk blikk på krigshistorikerne hvor særlig tre kanoniske historieverk om norsk historie om den andre verdenskrig som er nøye gransket: Sverre Steen (Norges krig, 1947-1950); Magne Skodvin (Norge i krig, 1984-1987); og Hans Fredrik Dahl, Øystein Sørensen, og andre (Norsk krigsleksikon 1940-1945, 1995). Corell har gransket historikernes språk, deres verktøy for formidling, hva de framhever og hva de ikke legger vekt på, og det som kan karakteriseres som den «patriotiske minnekultur». Blant tematikken er at jødenes skjebne har hatt en tendens til å bli betraktet som en «detalj» i store bildet, og synet på kommunistenes innsats har stort sett ikke endret seg fra de første krigshistorikerne og til de siste. I et intervju uttalte Corell at «Når én fortelling er etablert, kan andre ting være kamuflert. Språket kan brukes til å grave fram dette.»

Corell har tidligere virket ved Institutt for arkeologi, konservering og historie på UiO hvor hun blant annet var prosjektleder for «Norgeshistorie på nett». Tidligere har hun vært tilnyttet HL-senteret. 

Synne Corell er datteren av visesangeren og forfatteren Jon Arne Corell.

Bibliografi 
Bøker
 Likvidasjonen - historien om holocaust i Norge og jakten på jødenes eiendom, Gyldendal, Oslo 2021, ISBN 9788205557093
 Krigens ettertid. Okkupasjonshistorien i norske historiebøker, Scandinavian Academic Press, Oslo 2011

Artikler  
 «The Solidity of a National Narrative. The German Occupation in Norwegian History Culture» i: Stenius, Henrik, Mirja Österberg & Johan Östling 2011: Nordic Narratives of the Second World War: National Historiographies Revisited, Nordic Academic Press, Lund, 2011
 «What My Grandmother Taught Me and What She Told Me» i: Waaldijk, Berteke, Carla Salvaterra & Izabella Agardi (red.): Making Sense, Crafting History. Practices of Producing Historical Meaning, Edizioni Plus – Pisa University Press, Pisa, 2010
 «Photographical Representations of Death in Historiography: Examples from the German Occupation of Norway» i: Andrea Petö & Klaartje Schrijvers (red.) 2009: Faces of Death. Visualising History, Edizioni Plus – Pisa University Press, Pisa, 2009
 «Hva er historien om krigen? Historiografien om den tyske okkupasjonen av Norge under annen verdenskrig», i: Fortid 2/2007
 «Med juletre i masten og negergutt i lasten» i: Levende Historie 6/2005

Referanser

Eksterne lenker 

 Synne Corell, info hos Spartacus
 «Boklansering av Likvidasjonen, med Synne Corell», fra Senter for studier av Holocaust og livssynsminoriteter, video på Youtube

Norske forfattere
Norske historikere
Ytrebygda kirke

Ytrebygda kirke, også kalt Ytrebygda nærkirke, er en arbeidskirke i Ytrebygda bydel i Fana i Bergen. Kirken tilhører Fana sokn, og ble vigslet av biskop Halvor Nordhaug 18. desember 2011. Det hadde da blitt jobbet med planer om en kirke i bygden siden 1960-tallet. ABO Plan & Arkitektur har tegnet kirken.

Kunsten i kirken er laget av Per Odd Aarrestad fra Sandnes i Rogaland.

Referanser

Eksterne lenker 
 Fana menighet om Ytrebygda kirke
 Referat fra vigslingen hos Fanaposten

Kirker i Bergen
Ytrebygda
Norske kirker fra 2011
Kirker i Fana prosti
Amqui

Amqui er en by i La Matapédia i Bas-Saint-Laurent i Québec i Canada. I 2011 hadde den 6 322 innbyggere.

Referanser

Eksterne lenker 
 

Byer i Québec
Helene Sandvig

Helene Beate Sandvig (født 26. august 1968) er en norsk journalist og programleder på TV. 

Hun har vært programleder i NRK-programmet Puls i periodene 1999-2001, 2006-2008 og 2010-2015. For serien ble hun nominert til Gullruten 2015 i klassen beste kvinnelige programleder. Før dette var hun journalist i Dagbladet. Siden 2016 har hun ledet programmet Helene sjekker inn på NRK1. For programmet ble hun kåret til beste kvinnelige programleder under Gullruten 2018. I tillegg har hun vært nominert for programmet i samme klasse under Gullruten 2017, publikumsprisen under Gullruten 2018 og beste programleder -nyhet, sport eller aktualitet under Gullruten 2021 og Gullruten 2022.

Hun er utdannet innen journalistikk fra Høgskulen i Volda.

Referanser

Eksterne lenker 
 

NRK-journalister
Journalister i Dagbladet
Vinnere av Gullruten for beste programleder
Pål Virik Nilsen

Pål Virik Nilsen (født 20. desember 1974) er en norsk Offshore racerbåtkjører / Throttleman, og forfatter som er medlem i Outboardklubben i Oslo og Team Australia Powerboat i Australia. Han har vært aktiv i Båtrace i over 30 år, og kjørt for kjente team som "Spirit of Norway", "Victory Team", "Maritimo" og "Team Australia".  Virik Nilsen kjører både Offshoreklassen XCAT og rundbaneklassen Formel 2. Han har deltatt i både rundbane- og offshore-løp i klassene T-400, S-550, S-850, Formel 4, Formel 3, Formel 2, Formel 1, 3B, 3C, Class1, Class1 supercat og XCAT. 

Pål Virik Nilsen er tidligere Verdensmester, 2 x Norgesmester og 3 x Australsk mester. Han har til sammen 7 internasjonale EM- og VM-medaljer i båtsport.

I 2009 ble han kåret til årets norske motorsportsutøver med sin 3.-plass i EM.

Han har utgitt to bøker, Helt Propell (2015) og Båt i Hastighet (2018).

Referanser

Eksterne lenker 
 
 
  

Norske motorsportsutøvere
Motorbåtsport
Terkel Rosenqvist

Terkel Nissen Rosenqvist (født 2. oktober 1921, død 1. april 2011) var en norsk kjemiker og metallurg som var professor ved Norges tekniske høgskole (NTH).

Rosenqvist var født i Aker. Hans foreldre var forretningsmann Einar Rosenqvist (1892–1962) og Julia (Mulka) Marija Kos (1893-1984). Hans bror var Ivan Th. Rosenqvist. Fra 1945 til 1963 var han gift med Tone Barth, Fredrik Barths søster. Senere ble han gift med Siri Sverdrup Lunden.

Han fullførte sin videregående utdanning i 1938 og ble cand.real. med hovdfag i uorganisk kjemi ved Universitetet i Oslo (UiO) i 1943. Han var deretter vitenskapelig assistent ved UiO, og arbeidet også for Elkem og Christiania Spigerverk. Han ble så ansatt ved NTH i 1945, som lektor fra 1947 og som amanuensis fra 1950 ved University of Chicago. Han ble utnevnt til dosent ved NTH i 1952, tok dr.techn.-graden i 1954 og ble utnevnt til professor i 1955.

Rosenqvist var medlem av Det Kongelige Norske Videnskabers Selskab. Han var gjesteprofessor ved Massachusetts Institute of Technology fra 1959 til 1960, ved University of Wisconsin i 1964 og ved Middle East Technical University (for UNESCO) fra 1966 til 1968. Han bodde i Trondheim fram til sin død.

I 1974 publiserte Rosenqvist boken «Principles of Extractive Metallurgy» som ble en anerkjent lærebok i prosessmetallurgi.

Han var formann i Trøndelag og Nordmøre krets av Riksmålsforbundet fra 1956 til 1959.

Han er far til sosialøkonom Charlotte Koren, psykiater Randi Rosenqvist og Astri Rosenqvist.

Referanser

Eksterne lenker 
 Terkel Rosenqvists DVD-intervju finnes ved NTNU Universitetsbiblioteket 

Professorer ved NTH
Metallurger
Alumni fra Universitetet i Oslo
Riksmålstematikk
Kortfinnegrindhval

Kortfinnegrindval (Globicephala macrorhynchus) er en art i slekten grindhvaler og tilhører tannhvalene.

Den kortfinnede grindvalen ligner den andre arten i slekten, langfinnet grindval, i utseende og levevis, skjønt det også er noen forskjeller. Den kortfinnede grindhvalen finnes i alle tropiske og subtropiske havområder; i det østlige Atlanterhavet nord til Biscayabukta.

Eksterne lenker 
 

Tannhvaler
Pattedyr formelt beskrevet i 1846
Dyr formelt beskrevet av John Edward Gray
Attendorn

Attendorn er en Hansastad i Kreis Olpe i Sauerland i Regierungsbezirk Arnsberg i  Nordrhein-Westfalen. Byen hadde 24 676 innbyggere den 31. desember 2015.

Bilder

Referanser

Eksterne lenker 
 

Hertugdømmet Westfalen
Provinsen Westfalens geografi
Byer i Nordrhein-Westfalen
Kreis Olpe
Hansabyer
Kvinnen på Wildfell Hall

Kvinnen på Wildfell Hall (engelsk: The Tenant of Wildfell Hall) er en roman i brevform fra 1848 av den engelske forfatteren Anne Brontë (1820–1849), først utgitt under pseudonymet Acton Bell.

Figurer 
 Helen Graham er hovedpersonen.
 Arthur Huntingdon er Helens ektemann.
 Gilbert Markham er den mannlige hovedpersonen. Venn av Helen.
 Eliza Millward er venn av Gilbert.
 Mrs Markham er Gilberts mor.
 Peggy Maxwell er Helens tante.
 Master Arthur Huntington er sønnen til Helen og Arthur.
 Rachel er venn av Helen.
 Frederick Lawrence er Helens bror.
 Walter Hargrave er venn av Arthur Huntingdon.
 Ralph Hattersley er venn av Arthur Huntingdon og Millicents ektemann.
 Mr Grimsby er venn av Arthur Huntingdon.
 Fergus Markham er Gilberts yngre bror.
 Reverend Michael Millward er prest. Elizas og Marys far.
 Alice Myers er Master Arthurs guvernante og Arthur Huntingdons kjæreste.
 Rose Markham er Gilberts yngre søster.
 Jane Wilson er venn av Eliza Millward.
 Richard Wilson er Janes bror. 
 Mary Millward er Elizas eldste søster og venn av Helen. 
 Mrs Hargrave er Walters mor.
 Lord Lowborough er venn av Arthur Huntingdon.
 Annabella Wilmot er Arthur Huntingdons kjæreste og Lord Lowborough kone.
 Millicent Hargrave er venn av Helen og Ralph Hattersleys kone.
 Esther Hargrave er Millicent og Walters søster, venn av Helen.

Filmatisering 
 The Tenant of Wildfell Hall, TV-serie fra 1968 (BBC)
 The Tenant of Wildfell Hall, TV-serie fra 1996 (BBC)

Norske utgaver 
 Kvinnen på Wildfell Hall. Oversatt og med etterord av Peter Fjågesund. Bokvennen, 2016. ISBN 9788274885745

Eksterne lenker 

 Complete online edition of The Tenant of Wildfell Hall (with the Prologue and the names of the chapters included)
 
 The Tenant of Wildfell Hall  – Public Literature.
 The Tenant of Wildfell Hall – Free Public Domain Audiobook.
 
 

Engelske romaner
Bøker fra 1848
Flyulykken på Kebnekaise

Flyulykken på Kebnekaise fant sted 15. mars 2012 da et militært transportfly av typen Lockheed Martin C-130J Super Hercules (reg. 5630 "Siv") krasjet inn i den snødekte vestre fjellveggen et lite stykke under ryggen som går mellom fjellet Kebnekaises to høyeste topper. Fem norske offiserer omkom.

Flyet fra Luftforsvarets 335 skvadron ble meldt savnet da det ikke ankom Kiruna lufthavn etter planen på sin flyvning fra Evenes flystasjon. Siste radarkontakt var kl. 14.55 80 km vest for Kiruna, nær Kebnekaise. Flyet var med på militærøvelsen Cold Response og hadde fem personer om bord under denne flyvningen. Luftforsvaret satte sine tre andre Hercules-fly på bakken. 

På grunn av ekstremt dårlig sikt i området ulykkesdagen ble søket etter flyet vanskeliggjort. Det var til tider kun fem meter sikt. De første funn av mulige vrakdeler ble gjort fredag 16. mars. Basert på ytterligere funn på breområdene Rabots glaciär og tildels på Björlings glaciär på den motsatte siden av fjellveggen, gjorde svenske myndigheter det klart 17. mars at søket etter overlevende var avsluttet. 

Ulykken ble undersøkt av Statens haverikommission i Sverige, og en foreløpig havarirapport ble fremlagt 11. mai 2012. Flyets ferdsskriver ble funnet i fjellet 12. august 2012 og sendt til England for analyse. Ifølge den svenske havarikommisjonens rapport ble ulykken forårsaket av at «HAZE 01 (Hercules-flyet) ikke var oppmerksom på at flygelederne ga feilaktige klareringer og heller ikke forstod den risiko som var forbundet med å følge disse.»

I 2019 ble det kjent at flybesetningen ikke hadde hatt kart som viste høyden på fjellet Kebnekaise. Det var en opplysning som ikke tydelig fremkom i havarirapporten, men som en intern undersøkelse i Luftforsvaret fant etter at en tidligere ansatt hadde varslet om dette i 2017.

Omkomne
 Oblt. Truls Audun Ørpen (skvadronsjef) 
 Kapt. Ståle Garberg (flyger)
 Kapt. Bjørn Yngvar Haug (lasteleder) 
 Kapt. Siw Robertsen (lasteleder) 
 Kapt. (midl.) Steinar Utne (flytryggingsoffiser)

Referanser

Eksterne lenker
 Det norske Forsvarets informasjonsside om ulykken 

Kebnekaise
Kebne
Kiruna kommune
Kebnekaise
Kebnekaise
Bad Feilnbach

Bad Feilnbach er en kommune i Landkreis Rosenheim i Bayern i Tyskland.

Referanser

Eksterne lenker 
 

Kommuner i Bayern
Kursteder
John Badham

John MacDonald Badham (født 25. august 1939 i Luton i England) er en engelsk-født amerikansk filmregissør, mest kjent for Saturday Night Fever (1977) og WarGames (1983).

Biografi 
Badham ble født i Luton i Bedfordshire i England i Storbritannia, sønn av Maria Iola (født Hewitt), en skuespiller, og Henry Lee Badham, en bedriftsleder og US Air Force General. Badham vokste opp i delstaten Alabama i USA og ble amerikansk statsborger i 1950. Han gikk på Indian Springs School i Alabama og college ved Yale University.

Badham hadde jobbet for fjernsyn i årevis før sitt gjennombrudd i 1977 med Saturday Night Fever. Med skuespiller John Travolta, er filmen anerkjent som den mest representerende av 1970-tallets disco epoke. WarGames (1983), med skuespiller Matthew Broderick, er hans andre signatur film, kjent for sitt tak på den populære kalde krigens frykt for kjernefysisk terror og holocaust, så vel amatørhacking.

I tillegg til sine tallrike film studiepoeng, har Badham også regissert og produsert for TV, herunder studiepoeng for Rod Serling Night Gallery og A & E TV-serien The Beast.

Filmografi 
 The Bingo Long Traveling All-Stars & Motor Kings (1976)
 Saturday Night Fever (1977)
 Dracula (1979)
 Whose Life Is It Anyway? (1981)
 Blue Thunder (1983)
 WarGames (1983)
 American Flyers (1985)
 Short Circuit (1986)
 Stakeout (1987)
 Midt i siktet (1990)
 The Hard Way (1991)
 Point of No Return (1993)
 Another Stakeout (1993)
 Drop Zone (1994)
 Nick of Time (1995)
 Incognito (1998)

Fjernsynsfilm 
 The Senator (også kjent som The Bold Ones: The Senator), NBC (1970)
 Sarge, NBC, (1971)
 The Impatient Heart, NBC (1971)
 The Boy Who Predicted Earthquakes, Night Gallery (også kjent som Rod Serling's Night Gallery), NBC (1971)
 Camera Obscura, Night Gallery, NBC (1971)
 Green Fingers, Night Gallery, NBC (1971)
 The Girl with the Hungry Eyes, Night Gallery, NBC (1972)
 You Can Come Up Now, Mrs. Millikan, Night Gallery, NBC (1972)
 The Doll of Death, Night Gallery, NBC (1972)
 (Ikke kreditert) No Place to Run, (1972)
 The Sixth Sense, ABC (1972)
 Isn't It Shocking?, ABC (1973)
 The Godchild, ABC (1974)
 The Gun, ABC (1974)
 Reflections of Murder, ABC (1974)
 The Law, NBC (1974)
 Sunshine, NBC (1975)
 The Keegans, CBS (1976)
 Relentless: Mind of a Killer (også kjent som Mood Indigo), NBC (1993)
 The Jack Bull, HBO (1999)
 The Last Debate, Showtime (2000)

Publikasjoner

Referanser

Eksterne lenker 
 
 
 

Filmregissører fra USA
Personer fra Luton
Åse-Marit Dobloug

Åse-Marit Dobloug (født 1. august 1936 i Furnes, død 17. november 2019) er en norsk gårdbruker og politiker (H).

Hun har examen artium fra 1955, og var lærervikar i grunnskolen 1959–1979 samt husmor og gårdbruker 1968–2003. I 1991 ble gårdsdriften utvidet til også å omfatte turisme.

Dobloug har vært en aktiv deltager i det offentlige liv, blant annet som styremedlem i 4H Hedmark 1975–1980, nestformann i 4H Norge 1978–1981, styremedlem i Furnes Historielag 1980–1994, styremedlem i A/S Oplandske Dampskibsselskap 1982–1988, medlem av den norske nasjonalkommisjonen for UNESCO 1984–1987, styreformann i Norsk Landbruksmuseum 1984–1988, styremedlem i Bøndernes Bank, avdeling Moelv (senere Fokus Bank) 1985–1988, formann i Statens Landbruksbanks hovedstyre 1991–1994, styremedlem i Statens kornforretning 1993–1997 og styremedlem i Hedmarksmuseet 1995–1999. Som politisk aktiv for Høyre har hun vært medlem av Ringsaker kommunestyre og formannskap 1980–1983, 1. vararepresentant til Stortinget fra Hedmark 1981–1989, formann i Ringsaker Høyre 1983–1985, formann i Hedmark Høyre 1985–1989 og medlem av Hedmark fylkesting og fylkesutvalg 1988–1991. Dobloug møtte fast på Stortinget for Johan C. Løken 1981–1983.

Referanser

Eksterne lenker 
 

Stortingsrepresentanter fra Høyre
Stortingsrepresentanter for Hedmark
Stortingsrepresentanter 1981–1985
Lokalpolitikere i Ringsaker
Høyre-politikere i Hedmark
Norske bønder
Personer fra Ringsaker kommune